
Na črto ob vsakem primeru napišite, iz koliko stavkov je poved. Utemeljite svoje odgovore – obkrožite osebne glagolske oblike.
Zmagala je kljub kolenski poškodbi. 1
Preden smo pripešačili do naslednje vasi, nas je zajela gosta megla, zato smo bili prisiljeni prenočiti na vulkanskem pepelu. 3
Še vedno dokaj razširjene trditve, da je zamisel o gradnji piramid prišla v Ameriko iz Egipta, nimajo podlage. 2
Prinesi motorno žago, električno kotno brusilko, kolut, tesarsko kladivo in vodno tehtnico. 1

Ob vsaki povedi napišite, za katero vrsto priredja gre. Svoj odgovor utemeljite z obkroženjem veznika.
Zaprli so vrata in se odpeljali. vezalno priredje; vezniki: in, pa, ter
Vem, vendar ne povem. protivno priredje; vezniki: vendar, toda, ampak, pa, a, temveč
Boste poštnino plačali ali naj pošiljko vrnemo pošiljatelju? ločno priredje; vezniki: ali – ali, bodisi
Obilne padavine so zemljo zmehčale, zato je plaz zgrmel v dolino. posledično priredje; veznik zato
Prišel je v šolo, torej ni več bolan. sklepalno priredje; veznik torej
Te copate so Urškine, saj na njih piše njeno ime. pojasnjevalno priredje: vezniki: saj, kajti, namreč, in sicer, tj.
Taki ljudje ne samo lažejo, temveč tudi goljufajo. stopnjevalno priredje; dvodelni vezniki: ne samo – temveč tudi; ne le – ampak tudi, niti – niti, ne – ne
Niti ne vpraša po sorodnikih niti jih ne obiskuje. stopnjevalno priredje

